Cuneiform Tablet CCT 2 42 (BM 113551)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šùr-i-mì-tí ù e-nu-be-lúm a-na im-dí-DINGIR ù a-šur-ṣú-lu-li qí-bi-ma mì-šu ša a-šur-ma-lik DUMU er-ra-a i-lá-kà-ni-ma ṭup-pá-ak-nu iš-tí-šu lá i-li-kà-ni ki-ma ṭù-pá-ak-nu lá i-li-kà-ni 2 u₄-me pá-ni-ma pá-ta-am ú-lá i-le-e a-šu-mì KÙ.BABBAR 30 ma-na ša É en-nam-a-šur i-ṣí-ib-tù-ni a-na-kam a-lam₅-KI im-ḫu-ru-ma KÙ.BABBAR ša i-ṣí-ib-tù ša ik-ri-bi ú-ta-ša-ar a-wi-lu tám-kà-ar-šu-nu i-šé-e-ú KÙ.BABBAR-a-ni a-tù-nu ta-aṣ-ba-ta-šu ú-lá ma-ma-an ša-ni-um iṣ-ba-sú mì-šu-un ú-za-ni lá ta-pá-té-e a-na KÙ.BABBAR ṣa-ab-tim ša a-lam₅-KI im-ḫu-ru-ni <big_gap> <gap>-nu <big_gap> <gap>-nu <big_gap> <gap>-kam-ma <big_gap> a kà-ša-dim lu-<gap> <gap> <big_gap> <gap> ma-na KÙ.BABBAR AN.NA ik-šu-ud <big_gap> iš-tí ú-sà-nim i-lá-kà-ku